**multiplicând ipostazele**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

murmur

scaune răsturnate-

printre frunzele arborelui de mătase,

deschis e

al treilea ochi.

% întreținut de povestitori,

cultul minciunii duhnește ;

cheia tâlcului e la tine%

2

bătăi din aripi

etichetează apusurile;

fruntea fiilor brăzdată-i

de revolte.

% apele-s umflate-

nu mai vezi

niciun pescar%

3

sugestii hrănesc

falsa libertate…

călcând pe țepi,

ura-i medicament.

% multiplicând ipostazele,

Areion in galop

prin furtuni…%

4

nici bogăția

nici gloria

nu opresc trecerea timpului-

adu-mi aminte că trăiesc…

% adu-mi aminte

că omu-i

ca floarea câmpului!%

5

flash-uri și

sunete supersonice

paralizante-

capetele olmece îs tot din piatră…

% sămânța-i între spini-

nimic nu transcede

materia%

6

ploi nemiloase-

fața nisipului

vor

s-o primeneascӑ

% printre pereții de sticlă

ascuns e rânjetul

de animal de pradă%

7

noapte fӑrӑ stele,

ecoul numelui păsării

de fum

sparge geamul

% dorința de a renaște

prin fapta bună

aprinde speranţa.%

8

picurând răbdarea-

parfumul de caprifoi

îmbunează

inima.

% copleșite de lumină,

păsările insulare ațipesc

sub aripa brizei.%

9

în plin soare,

visele mustesc

printre conuri de

chiparoși

% copiii au adormit,

doar câțiva fulgi amintesc

de bătaia cu perne…%

10

voaluri de rouӑ

prinse într-un inel

dăruie plinului

golul

% harul absoarbe toată ființa

împăcarea restabilește

ordinea universului%